Το **Παγκόσμιο Κύπελλο Μπέιζμπολ Γυναικών** αποτελεί διεθνή διοργάνωση του μπέιζμπολ στην οποία μετέχουν ομάδες από όλο τον πλανήτη. Αρμόδια για τη διεξαγωγή του είναι η Διεθνής Ομοσπονδία Μπέιζμπολ. Στις συνολικά 5 διοργανώσεις που έχουν ως τώρα διεξαχθεί, η Ιαπωνία έχει κατακτήσει τον τίτλο 3 φορές και οι ΗΠΑ 2 φορές. Η Ιαπωνία κατέκτησε για 3η φορά τον τίτλο στην πιο πρόσφατη διοργάνωση, που ολοκληρώθηκε στις 19 Αυγούστου 2012.

Ιστορία
-------

Το πρώτο παγκόσμιο κύπελλο γυναικών διεξήχθη στην πόλη Έντμοντον από τις 30 Ιουλίου ως τις 8 Αυγούστου 2004. Προτού διεξαχθεί αυτή η διοργάνωση, το μοναδικό τουρνουά γυναικών στο μπέιζμπολ ήταν το World Series, γυναικών, με τη συμμετοχή 4 χωρών (Αυστραλία, ΗΠΑ, Καναδάς, Ιαπωνία). Εξ αυτών, οι ΗΠΑ ελάμβαναν μέρος περιστασιακά.Στη διάρκεια της διοργάνωσης του 2010 σημειώθηκε τραυματισμός αθλήτριας από πυρά.

Διαδικασία αγώνων
-----------------

Όλες οι χώρες που συμμετέχουν αγωνίζονται σε ένα παιχνίδι με μία άλλη χώρα για αντίπαλο. Οι 4 πρώτες ομάδες προκρίνονται στους ημιτελικούς. Η ομάδα που κατατάσσεται πρώτη αγωνίζεται στη συνέχεια με εκείνη που κατατάχθηκε 4η και η ομάδα που ήταν 2η παίζει με την ομάδα που βγήκε 3η. Οι ηττημένοι των ημιτελικών αγωνίζονται για το χάλκινο μετάλλιο και οι νικητές παίζουν στον τελικό. Ο νικητής του τελικού κερδίζει την 1η θέση και το χρυσό μετάλλιο, ενώ ο φιναλίστ κατακτά το αργυρό μετάλλιο. Όλοι οι αγώνες βάσει κανονισμού διαρκούν 7 innings με εξαίρεση του χαριστικού κανονισμού (mercy rule ) που εφαρμόζεται όταν η ομάδα προηγείται κατά 10 runs έπειτα από 5 innings ή 4 innings όταν προηγείται κατά 12 runs.

Αποτελέσματα
------------

|  |  |  |  |  |  |  |  |
| --- | --- | --- | --- | --- | --- | --- | --- |
| Έτος | Τόπος διεξαγωγής τελικού |  | Τελικός |  | Ημιτελικοί |  | Αριθμόςομάδων |
| Πρωταθλήτριες | Αποτέλεσμα | Φιναλίστ | 3η θέση | 4η θέση |
| 2004 | Έντμοντον, Καναδάς | **ΗΠΑ** | **2 – 0** | Ιαπωνία Ιαπωνία  | Καναδάς Καναδάς  |  Αυστραλία | 5 |
| 2006 | Ταϊπέι, Ταϊβάν | **ΗΠΑ** | **13 – 11** | Ιαπωνία Ιαπωνία  | Καναδάς Καναδάς  |  Αυστραλία | 7 |
| 2008 | Ματσουγιάμα, Ιαπωνία | **Ιαπωνία Ιαπωνία**  | **12 – 2**(Χαριστικός κανόνας) | Καναδάς Καναδάς  |  ΗΠΑ |  Αυστραλία | 8 |
| 2010 | Μαρακάι, Βενεζουέλα | **Ιαπωνία Ιαπωνία**  | **13 – 3**(Χαριστικός κανόνας) |  Αυστραλία |  ΗΠΑ | Βενεζουέλα Βενεζουέλα  | 11 |
| 2012 | Έντμοντον, Καναδάς | **Ιαπωνία Ιαπωνία**  | **3 – 0** |  ΗΠΑ | Καναδάς Καναδάς  |  Αυστραλία | 8 |

Πίνακας μεταλλίων
-----------------

| Θέση | Χώρα | Χρυσό | Αργυρό | Χάλκινο | Σύνολο |
| --- | --- | --- | --- | --- | --- |
| 1 | Ιαπωνία Ιαπωνία  | 3 | 2 | 0 | 5 |
| 2 |  ΗΠΑ | 2 | 1 | 2 | 5 |
| 3 | Καναδάς Καναδάς  | 0 | 1 | 3 | 4 |
| 4 |  Αυστραλία | 0 | 1 | 0 | 1 |

Σημειώσεις και παραπομπές
-------------------------

1. ↑  «Αποτελέσματα Παγκοσμίου Κυπέλλου Γυναικών 2012». *ιστοσελίδα IBAF*. Αρχειοθετήθηκε από το πρωτότυπο στις 2 Απριλίου 2013. Ανακτήθηκε στις 19 Αυγούστου 2013.
2. ↑  «Hong Kong player shot in leg at women's baseball championship». Reuters Canada. 14 Αυγούστου 2010. Αρχειοθετήθηκε από το πρωτότυπο στις 16 Αυγούστου 2010. Ανακτήθηκε στις 14 Αυγούστου 2010.
3. ↑  Αρχικά, ο τελικός γύρος υποτίθεται ότι θα διεξαγόταν στο στάδιο Χοσέ Αντόνιο Κασανόβα στο Καράκας, όμως εξαιτίας του τραυματισμού από αδέσποτη σφαίρα στο πόδι μιας αθλήτριας από το Χονγκ Κονγκ στον αγώνα της ομάδας της με την Ολλανδία, η Διεθνής Ομοσπονδία αποφάσισε τη μεταφορά του τελικού στο γήπεδο Χοσέ Πέρες Κολμενάρες, στο Μαρακάι.